רחוב שבי ציון

רחוב שבי ציון הוא אחד מהרחובות הוותיקים בעיר אשדוד, השוכן במרכז רובע א'. שבי ציון היה אחד מהרחובות הראשיים של אשדוד, עקב מיקומו כמחבר בין רחוב רוגוזין (שהיה הרחוב הראשי) והמרכז המסחרי של רובע ב' ברחוב קיבוץ גלויות, אך עם דעיכתו של רוגוזין וצמיחת רובעי אשדוד הדרומיים – ירד גם הוא מהפופולריות שלו.

הרחוב נמתח ממזרח למערב – כאשר במזרחו נצמת בכיכר אלי כהן ברובע ב', בסמוך לספרייה העירונית, והוא מסתיים במערב בצומת עם רחוב רוגוזין בקצהו הצפוני, ובכיכר אנדרטת הנר בואכה גן אלישבע. הוא מסתעף בראשיתו גם אל רחוב הראשונים, המחבר אותו אל המרכז המסחרי של רובע א' (ברחוב המסחר), ובהמשך נצמת גם עם שדרות הרצל. ברחוב שוכן סניף ההסתדרות העירוני, מרכז מסחרי "פאן-לון" ומרכז קליטה בית קנדה.

 תמונות 

 קישורים חיצוניים 





 הערות שוליים 

קטגוריה:אשדוד: רחובות